થલતેજની હોટલ એવલોનની એક રૂમમાં રહેલો યુવક સટ્ટો બુક કરી રહ્યો હોવાની બાતમીથી વસ્ત્રાપુર પોલીસે દરોડો પાડ્યો હતો. બોટાદનો પ્રતાપ ભરતભાઈ ધાધલ પોતે શોખથી સટ્ટો રમતો હોવાનું જણાયું હતું. જો કે, તેની પાસેથી ગેરકાયદે રખાયેલી દેશી રિવોલ્વર અને ત્રણ કારતૂસ મળતાં વસ્ત્રાપુર પોલીસે ગુનો નોંધ્યો છે. પ્રતાપ સાથે અન્ય ચાર યુવક પણ રૂમમાંથી મળ્યાં હતાં. પોલીસે આમ કુલ પાંચ યુવક સામે ગુનો નોંધી ધરપકડ કરી હતી. ‘વગદાર’ યુવકો સામે કેસ ન થાય તે માટે અધિકારીઓ, નેતાના ફોન આવ્યાં હતાં. જો કે, પ્રતાપ ધાધલ બે દિવસથી અમદાવાદ શા માટે આવ્યો હતો? તે વસ્ત્રાપુર પોલીસ જાણી શકી નથી.